FI Euroopan unionin virallinen lehti C 366/162

KERTOMUS

Yhteisön kasvilajikeviraston tilinpäätöksestä varainhoitovuodelta 2010 sekä viraston vastaukset

2011/C 366/29

JOHDANTO

1. Yhteisön kasvilajikevirasto (jäljempänä ’virasto’) perustettiin 27 päivänä heinäkuuta 1994 annetulla neuvoston asetuksella (EY) N:o 2100/94 (1). Angersissa sijaitsevan viraston pääasiallisena tehtävänä on kirjata ja käsitellä kasvilajikkeille myönnettävää unionin tason teollisoikeudellista suojaa koskevat hakemukset sekä varmistaa, että tarvittavat tekniset tutkimukset tehdään jäsenvaltioiden toimivaltaisissa virastoissa (2).

2. Viraston varainhoitovuoden 2010 talousarvio oli 13,1 miljoonaa euroa, kun se edellisenä vuonna oli 13,2 miljoonaa euroa. Henkilöstömäärä vuoden lopussa oli 45; edellisenä vuonna henkilöstön määrä oli 46.

TARKASTUSLAUSUMA

3. Tilintarkastustuomioistuin on tarkastanut Euroopan unionin toiminnasta tehdyn sopimuksen 287 artiklan 1 kohdan toisen alakohdan mukaisesti viraston tilinpäätöksen (3), joka sisältää ”tilinpäätösasiakirjat” (4) ja ”selvityksen talousarvion toteuttamisesta” (5)31. joulukuuta 2010 päättyneeltä varainhoitovuodelta, ja tilien perustana olevien toimien laillisuuden ja asianmukaisuuden.

4. Tilintarkastustuomioistuimen tarkastuslausuma annetaan viraston hallintoneuvostolle neuvoston asetuksen (EY) N:o 2100/94 111 artiklan mukaisesti.

Pääjohtajan vastuu

5. Tulojen ja menojen hyväksyjänä pääjohtaja toteuttaa tulot ja menot sisältävää talousarviota viraston varainhoitoa koskevien säännösten mukaisesti omalla vastuullaan ja hyväksyttyjen määrärahojen rajoissa (6). Pääjohtajan vastuulla on kehittää (7) sellainen organisaatiorakenne sekä sisäiset hallinto- ja valvontajärjestelmät ja -menettelyt, joiden pohjalta on toisaalta mahdollista laatia tilinpäätös (8), jossa ei ole petoksesta tai virheestä johtuvia olennaisesti virheellisiä tietoja, ja toisaalta varmistaa tilien perustana olevien toimien laillisuus ja asianmukaisuus.

Tilintarkastustuomioistuimen vastuu

6. Tilintarkastustuomioistuimen vastuulla on antaa tarkastuksensa perusteella tarkastuslausuma viraston tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta.

7. Tilintarkastustuomioistuin toimitti tarkastuksensa kansainvälisten tarkastusstandardien ja eettisten ohjeiden (IFAC ja ISSAI) (9) mukaisesti. Kyseisissä standardeissa edellytetään, että tilintarkastustuomioistuin noudattaa eettisiä ohjeita ja suunnittelee ja toimittaa tarkastuksensa siten, että sen avulla saadaan kohtuullinen varmuus siitä, onko tilinpäätöksessä olennaisia virheitä ja ovatko tilien perustana olevat toimet lailliset ja asianmukaiset.

8. Tilintarkastustuomioistuimen tarkastuksen osana toteutettiin menettelyjä, joiden tarkoituksena oli saada todentavaa aineistoa tilinpäätökseen sisältyvistä määristä ja tilinpäätöstiedoista ja tilien perustana olevien toimien laillisuudesta ja asianmukaisuudesta. Tilintarkastustuomioistuimen tehtävänä on valita käytettävät menetelmät sekä arvioida, kuinka suuri on riski, että tilinpäätökseen sisältyy petoksista tai virheistä johtuvia olennaisesti virheellisiä tietoja tai laittomia tai sääntöjenvastaisia toimia. Kyseisissä riskinarvioinneissa arvioidaan tarkastuskohteen sisäistä valvontaa tilinpäätöksen laatimisen ja esittämisen kannalta, ja tämän pohjalta suunnitellaan tilanteeseen sopivat tarkastusmenettelyt. Tilintarkastustuomioistuimen tarkastuksen yhteydessä arvioidaan myös sovellettujen tilinpäätösperiaatteiden ja johdon esittämien kirjanpidollisten arvioiden asianmukaisuutta sekä tilinpäätöksen yleistä esittämistapaa.

9. Tilintarkastustuomioistuin katsoo, että saatu todentava aineisto on riittävä ja sopiva jäljempänä olevien lausumien perustaksi.

Lausuma tilien luotettavuudesta

10. Tilintarkastustuomioistuin katsoo, että viraston tilinpäätös (10) antaa olennaisilta osiltaan oikeat ja riittävät tiedot viraston taloudellisesta asemasta 31. päivältä joulukuuta 2010 sekä toimien tuloksista ja rahavirroista päättyneeltä varainhoitovuodelta viraston varainhoitoa koskevien säännösten mukaisesti.

Lausuma tilien perustana olevien toimien laillisuudesta ja asianmukaisuudesta

11. Tilintarkastustuomioistuin katsoo, että viraston 31. päivänä joulukuuta 2010 päättyneeltä varainhoitovuodelta annetun tilinpäätöksen perustana olevat toimet ovat olennaisilta osiltaan lailliset ja asianmukaiset.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Yhteisön kasvilajikeviraston tilinpäätöksestä varainhoitovuodelta 2009 antamassaan kertomuksessa (11) tilintarkastustuomioistuin totesi, että virasto soveltaa hankinnasta annettuja asetuksia puutteellisesti. Virasto on nyt soveltanut näitä asetuksia aiempaa paremmin, mutta eräitä muita puutteita havaittiin. Ne liittyivät talousarviositoumusten tekemiseen ennen oikeudellisia sitoumuksia sekä erääseen neuvottelumenettelyyn, joka oli toteutettu puutteellisesti.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 6. syyskuuta 2011 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

(1) EYVL L 227, 1.9.1994, s. 27.

(2) Liitteessä esitetään tiedoksi yhteenveto viraston vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) Komission asetus (EY, Euratom) N:o 2343/2002 (EYVL L 357, 31.12.2002, s. 72), 33 artikla.

(7) Asetus (EY, Euratom) N:o 2343/2002, 38 artikla.

(8) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on sisällytetty sellaisenaan viraston varainhoitoasetukseen.

(9) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(10) Lopullinen tilinpäätös laadittiin 30. kesäkuuta 2011 ja tilintarkastustuomioistuin vastaanotti sen 5. heinäkuuta 2011. Lopullinen tilinpäätös esitetään sivustoilla http://eca.europa.eu ja http://www.cpvo.europa.eu/main/en/home/about-the-cpvo/financing

(11) EUVL C 338, 14.12.2010, s. 168.

LIITE Yhteisön kasvilajikevirasto (Angers) Vastuualueet ja toiminnot Perussopimuksen mukainen unionin toimivalta (Ote Euroopan unionin toiminnasta tehdyn sopimuksen 36 artiklasta) Tavaroiden vapaa liikkuvuus Nämä kiellot tai rajoitukset (teollisen ja kaupallisen omaisuuden suojelemiseksi) eivät kuitenkaan saa olla keino mielivaltaiseen syrjintään tai jäsenvaltioiden välisen kaupan peiteltyyn rajoittamiseen. Viraston toimivaltuudet (neuvoston asetus (EY) N:o 2100/94) Tavoitteet — Soveltaa kasvilajikkeiden suojaamista koskevaa unionin järjestelmää, joka on unionin teollisoikeuksien suojaamisen ainoa ja yksinomainen muoto kasvilajikkeiden osalta. Tehtävät — Päättää unionin kasvinjalostusoikeuksia koskevien hakemusten hylkäämisestä tai hyväksymisestä, — tehdä vastalauseita koskevia päätöksiä, — tehdä valituksia koskevia päätöksiä, — tehdä unionin kasvinjalostajanoikeuksien mitätöimistä tai menettämistä koskevat päätökset. Hallinto 1 – Pääjohtaja Johtaa virastoa. Neuvosto nimeää pääjohtajan ehdokaslistalta, jonka komissio esittää saatuaan hallintoneuvoston lausunnon. 2 – Hallintoneuvosto Valvoo viraston työohjelman toteuttamista ja laatii viraston työmenetelmiä koskevia sääntöjä. Se muodostuu kunkin jäsenvaltion nimeämästä edustajasta ja yhdestä komission edustajasta sekä heidän varajäsenistään. 3 – Viraston henkilöstöstä koostuvat komiteat, joissa on kolme jäsentä, tekevät yhteisön kasvinjalostajanoikeuksien myöntämistä koskevat päätökset. Valitustapauksissa päätöksen tekee valituslautakunta. 4 – Viraston toimien laillisuuden valvonta Komissio tutkii pääjohtajan niiden toimien laillisuuden, joiden laillisuutta ei unionin lainsäädännön mukaan tutki mikään muu elin, sekä viraston talousarviota koskevien hallintoneuvoston toimien laillisuuden. 5 – Ulkoinen tarkastus Tilintarkastustuomioistuin. 6 – Vastuuvapauden myöntävä viranomainen Hallintoneuvosto. Viraston resurssit vuonna 2010 (2009) Lopullinen talousarvio 13,1 miljoonaa euroa (13,2 miljoonaa euroa) Henkilöstö 31. joulukuuta 2010 Henkilöstötaulukossa: 46 (46) tointa, joista täytettyjä: 45 (46). Yhteensä: 45 (46) henkilöstön jäsentä, joiden osalta tehtävät jakaantuvat seuraavasti: operatiiviset tehtävät: 17,5 (17,5) hallinnolliset tehtävät: 21,5 (22,5) sekalaiset tehtävät: 6 (6). Tuotteet ja palvelut vuonna 2010 (2009) Vastaanotetut hakemukset: 2 886(2 768) Myönnetyt oikeudet: 2 303(2 596) Voimassa olevat Euroopan unionin kasvinjalostajanoikeudet 31. joulukuuta 2010: 17 610(16 785). Kasvilajikkeiden suojelua koskeva kansainvälinen yhteistyö — osallistuminen kasvilajikkeita koskevien oikeuksien toteuttamiseen, — yhteydenpito ja yhteistyö seuraavien organisaatioiden kanssa: Euroopan komissio (terveyden ja kuluttaja-asioiden pääosasto, pysyvät komiteat),UPOV (1), CIOPORA (2), ESA (3), OAPI (4), OECD (5) ja MAFF (6) (Japani). Lähde: Viraston toimittamat tiedot. (1) Union pour la Protection des Obtentions végétales (Kasvilajikkeiden kansainvälinen suojeluliitto). (2) International Community of Breeders of Asexually Reproduced Ornamental and Fruit Plants (Suvuttomasti tuotettujen koriste- ja hedelmäkasvien jalostajien kansainvälinen yhteisö). (3) European Seed Association (Euroopan siemenyhdistys). (4) Organisation africaine de la Propriété intellectuelle (Afrikan henkisen omaisuuden järjestö). (5) Taloudellisen yhteistyön ja kehityksen järjestö. (6) Japanin maatalous-, elintarvike- ja kalastusministeriö.